02015D0038 — ET — 24.03.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

EUROOPA KESKPANGA OTSUS (EL) 2015/2218,

20. november 2015,

menetluse kohta, mis välistab töötajate olulise mõju eeldamise järelevalve alla kuuluva krediidiüksuse riskiprofiilile (EKP/2015/38)







▼M1

Artikkel 1

Kohaldamisala

Käesolev otsus sätestab menetlusnõuded järelevalve alla kuuluvate krediidiasutuste eelneva heakskiidu taotluste kohta, mille järelevalve alla kuuluvad krediidiasutused esitavad EKP-le töötajate või töötajate kategooriate välistamiseks eeldusest, et neid käsitletakse komisjoni delegeeritud määruse (EL) 2021/923 ( 1 ) artiklis 6 sätestatud kvantitatiivsete kriteeriumide alusel.

▼B

Artikkel 2

Mõisted

Käesolevas otsuses kasutatakse järgmisi mõisteid:

1) „järelevalve alla kuuluv krediidiasutus” – määruse (EL) nr 468/2014 (EKP/2014/17) artikli 2 lõikes 16 määratletud järelevalve alla kuuluv oluline üksus või määruse (EL) nr 468/2014 (EKP/2014/17) artikli 2 lõikes 22 määratletud järelevalve alla kuuluv oluline grupp;

2) „EKP järelevalveotsus” – määratlus määruse (EL) nr 468/2014 (EKP/2014/17) artikli 2 lõikes 26;

▼M1

3) „kindlaksmääratud töötajad” – järelevalve alla kuuluva krediidiasutuse kõik töötajad ja töötajate kategooriad, kelle ametialane tegevus mõjutab oluliselt krediidiasutuse riskiprofiili ja kes on nimetatud direktiivi 2013/36/EL artikli 92 lõike 3 punktides a kuni c; ja b) kõik töötajad ja töötajate kategooriad, keda ei ole direktiivi 2013/36/EL artikli 92 lõike 3 punktides a kuni c sõnaselgelt nimetatud ja kelle ametialane tegevus mõjutab järelevalve alla kuuluva krediidiasutuse riskiprofiili delegeeritud määruse (EL) 2021/923 artikli 4 kohaselt kindlaks määratud töötajate või töötajate kategooriatega võrreldaval määral.

▼B

Artikkel 3

EKP-le esitatav üldteave

▼M1

1. Delegeeritud määruse (EL) 2021/923 artikli 6 lõikes 3 osutatud eelneva heakskiidu taotluses tuleb esitada järgmine teave eelmise majandusaasta lõpu ja jooksva majandusaasta kohta: ▼B a) aruandekuupäev; b) järelevalve alla kuuluva krediidiüksuse juriidilise isiku tunnus (LEI); c) täistööajale taandatud töötajate arv; d) kindlaksmääratud töötajate arv; ▼M1 e) kindlaksmääratud töötajate arv kvalitatiivsete kriteeriumide alusel direktiivi 2013/36/EL artikli 92 lõike 3 punktide a ja b ning delegeeritud määruse (EL) 2021/923 artikli 5 kohaselt; f) kindlaksmääratud töötajate arv ainult kvalitatiivsete kriteeriumide alusel direktiivi 2013/36/EL artikli 92 lõike 3 punkti c ja delegeeritud määruse (EL) 2021/923 artikli 6 kohaselt, osutades kindlaksmääratud töötajate kuuluvuse kategooriale, mis on täpsustatud direktiivi 2013/36/EL artikli 92 lõike 3 punktis c või delegeeritud määruse (EL) 2021/923 artikli 6 lõike 1 punktides a või b; ▼B g) kindlaksmääratud töötajate arv ainuüksi järelevalve alla kuuluva krediidiasutuse poolt määratud täiendavate kriteeriumide põhjal.

▼M1

2. Delegeeritud määruse (EL) 2021/923 artikli 6 lõikes 3 osutatud eelneva heakskiidu taotluses tuleb esitada järgmine teave iga töötaja kohta, kelle suhtes taotletakse delegeeritud määruse (EL) 2021/923 artikli 6 lõike 2 kohaldamist: ▼B a) töötaja nimi, üksus, allüksus, osakond, ametinimetus ja aruandlusahel, millele lisatakse täistööajale taandatud töötajate arv asjaomase töötaja juhtimise all; b) töötaja osalemine riskivõtmise või riskikontrolli funktsioonis ning riskipositsiooni ülempiir miljonites eurodes; c) töötaja kuuluvus komiteedesse ja vastava komitee nimetus, aruandlustasand ja selle riskivõtmisotsuste pädevuse maht väljendatuna protsendis esimese taseme põhiomavahendite kapitalis; ▼M1 d) töötajale aruandeaastal makstud tasu suurus eurodes ning talle määratud muutuva ja püsitasu suhtarv; ▼B e) põhilised tulemusnäitajad töötaja muutuvtasu jaoks; ▼M1 f) kvantitatiivsed kriteeriumid, mille põhjal taotletakse töötaja liigitamist kindlaksmääratud töötajaks (delegeeritud määruse (EL) 2021/923 artikli 6 lõike 1 punktid a või b); g) kriteeriumid, mille põhjal taotletakse delegeeritud määruse (EL) 2021/923 artikli 6 lõike 3 alusel töötaja suhtes eelnevat heakskiitu (delegeeritud määruse (EL) 2021/923 artikli 6 lõike 2 punkt a või b).

3. Delegeeritud määruse (EL) 2021/923 artikli 6 lõikes 3 osutatud eelneva heakskiidu taotlus peab sisaldama igal aastal läbi viidava sise- ja välisauditi aruannet kindlaksmääratud töötajate tuvastamise protsessi ja tulemuste kohta iga töötaja kohta, kelle suhtes taotletakse välistamist delegeeritud määruse (EL) 2021/923 artikli 6 lõike 3 alusel.

▼B

Artikkel 4

▼M1

Tõendid, millega põhjendatakse, et töötaja või töötajate kategooria viib oma ametialast tegevust läbi ning tal on pädevus ainult äriüksuses, mis ei ole oluline äriüksus

1. Eelneva heakskiidu taotlemisel delegeeritud määruse (EL) 2021/923 artikli 6 lõike 3 kohaselt peab järelevalve alla kuuluv krediidiasutus esitama EKP-le järgmised tõendid, mis põhjendavad, et töötaja või töötajate kategooria, kuhu töötaja kuulub, viib oma ametialast tegevust läbi ning tal on pädevus ainult äriüksuses, mis ei ole delegeeritud määruse (EL) 2021/923 artikli 6 lõike 2 punktis a osutatud oluline äriüksus: ▼B a) asjaomase töötaja või töötajate kategooria, kuhu töötaja kuulub, ülesannete ja vastutuse detailne ja kõikehõlmav kirjeldus; b) asjaomase allüksuse organisatsioonilise struktuuri skeem, mis näitab hierarhilist struktuuri ja aruandlusalluvust, ja hõlmab töötaja või töötajate kategooria, kuhu töötaja kuulub; c) asjaomasele allüksusele määratud struktuurisisese kapitali detailne kirjeldus jooksva ja kahe eelmise majandusaasta kohta kooskõlas direktiivi 2013/36/EL artikliga 73; d) kõikidele allüksustele määratud struktuurisisese kapitali üldkirjeldus jooksva ja kahe eelmise majandusaasta kohta kooskõlas direktiivi 2013/36/EL artikliga 73; ▼M1 da) selgitus selle kohta, miks äriüksust ei käsitleta muul viisil järelevalve alla kuuluva krediidiasutuse sisemist kapitali oluliselt mõjutavana; ▼M1 e) selgitus, miks järelevalve alla kuuluv krediidiasutus on tasustanud töötajat või töötajate kategooriat, kuhu töötaja kuulub, delegeeritud määruse (EL) 2021/923 artikli 6 lõikes 1 sätestatud kriteeriumide kohaselt, kuigi töötaja või töötajate kategooria, kuhu töötaja kuulub, viib oma ametialast tegevust läbi äriüksuses, mida ei käsitleta olulise äriüksusena; f) põhjendused, miks töötaja või töötajate kategooria, kuhu töötaja kuulub, ei vasta direktiivi 2013/36/EL artikli 92 lõike 3 punktides a ja b ning delegeeritud määruse (EL) 2021/923 artiklis 5 kehtestatud kvalitatiivsetele kriteeriumidele; ▼M1 g) üksikasjalik ja põhjalik selgitus selle kohta, miks äriüksus ei ole Euroopa Parlamendi ja nõukogu direktiivi 2014/59/EL ( 2 ) artikli 2 lõike 1 punktis 36 või mis tahes delegeeritud õigusaktis, mida komisjonil on õigus kõnealuse direktiivi artikli 2 lõike 2 kohaselt vastu võtta, määratletud põhiäriliin. ▼B

2. Juhul kui järelevalve alla kuuluva krediidiasutuse allüksustes on jooksva ning sellele eelnenud kahe majandusaasta jooksul toimunud muutused, peab järelevalve alla kuuluv krediiidiasutus neid muutusi põhjendama.

3. EKP võib nõuda, et järelevalve alla kuuluv krediidiasutus esitaks oma taotluse põhjendamiseks täiendavat teavet.

Artikkel 5

▼M1

Tõendid, millega põhjendatakse, et töötaja või töötajate kategooria ametialane tegevus ei avalda märkimisväärset mõju olulise äriüksuse riskiprofiilile

1. Eelneva heakskiidu taotlemisel delegeeritud määruse (EL) 2021/923 artikli 6 lõike 3 kohaselt peab järelevalve alla kuuluv krediidiasutus esitama EKP-le järgmised tõendid, mis põhjendavad, et töötaja või töötajate kategooria, kuhu töötaja kuulub, ametialane tegevus ei avalda märkimisväärset mõju delegeeritud määruse (EL) 2021/923 artikli 6 lõike 2 punktis a osutatud olulise äriüksuse riskiprofiilile: ▼B a) asjaomase töötaja või töötajate kategooria, kuhu töötaja kuulub, ülesannete ja vastutuse detailne ja kõikehõlmav kirjeldus; b) asjaomase allüksuse organisatsiooni skeem, millel on näha hierarhiline struktuur ja aruandlusahelad, sealhulgas töötaja või töötajate kategooria, kuhu töötaja kuulub; ▼M1 c) delegeeritud määruse (EL) 2021/923 artiklis 3 sätestatud kriteeriumide detailne kirjeldus, mille alusel hinnati, et asjaomaste töötajate või töötajate kategooriate, kuhu töötajad kuuluvad, ametialane tegevus ei mõjuta oluliselt olulise äriüksuse riskiprofiili, täpsustades nende kriteeriumide kohaldamise viisi ja siseriski mõõtmisel kasutatud kõikide asjaomaste riski- ja tulemusnäitajate arvessevõtmist; d) selgitus, miks järelevalve alla kuuluv krediidiasutus on tasustanud töötajat või töötajate kategooriat, kuhu töötaja kuulub, delegeeritud määruse (EL) 2021/923 artikli 6 lõikes 1 sätestatud kriteeriumide kohaselt, kuigi töötaja ei mõjuta oluliselt olulise äriüksuse riskiprofiili; e) põhjendused, miks asjaomane töötaja või töötajate kategooria, kuhu töötaja kuulub, ei vasta direktiivi 2013/36/EL artikli 92 lõike 3 punktides a ja b ning delegeeritud määruse (EL) 604/2014 artiklis 5 osutatud kvalitatiivsetele kriteeriumidele. ▼B

2. EKP võib nõuda, et järelevalve alla kuuluv krediidiasutus esitaks oma taotluse põhjendamiseks täiendavat teavet.

Artikkel 6

Täiendavad dokumendid, millega põhjendatakse taotlusi nende töötajate kohta, kelle töötasu kogusumma on 1 000 000 eurot või üle selle

▼M1

1. Eelneva heakskiidu taotlemisel delegeeritud määruse (EL) 2021/923 artikli 6 lõike 3 kohaselt töötaja puhul, kelle töötasu kogusumma oli 1 000 000 eurot või üle selle, peab järelevalve alla kuuluv krediidiasutus esitama EKP-le delegeeritud määruse (EL) 2021/923 artikli 6 lõikes 4 osutatud erandlike asjaolude põhjendamiseks järgmised dokumendid: ▼B a) asjaomase töötaja ametialase tegevusega seotud erandlike asjaolude detailne kirjeldus ja nende mõju järelevalve alla kuuluva krediidiasutuse riskiprofiilile. Konkurentsitihedat olukorda ei loeta erandlikuks asjaoluks; ▼M1 b) asjaomase töötajaga seotud erandlike asjaolude detailne kirjeldus, mis selgitab, miks järelevalve alla kuuluv krediidiasutus on töötaja töötasuks määranud 1 000 000 eurot või üle selle, kuigi aruande kohaselt ei ole töötajal järelevalve alla kuuluva krediidiasutuse riskiprofiilile olulist mõju. ▼B

2. EKP võib nõuda, et järelevalve alla kuuluv krediidiasutus esitaks oma taotluse põhjendamiseks täiendavat teavet.

▼M1 —————

▼M1

Artikkel 8

Eelneva heakskiidu taotluste esitamise tähtaeg

Delegeeritud määruse (EL) 2021/923 artikli 6 lõikes 3 osutatud eelneva heakskiidu taotlused esitatakse viivitamata, hiljemalt kuue kuu jooksul alates eelmise majandusaasta lõpust.

▼B

Artikkel 9

EKP hinnang

▼M1

1. Delegeeritud määruse (EL) 2021/923 artikli 6 lõikes 3 osutatud eelneva heakskiidu taotluses sisalduva teabe põhjal hindab EKP järgmist: ▼B a) dokumentide terviklikkus; ▼M1 b) alus, mille põhjal on järelevalve alla kuuluv krediidiasutus määranud, et asjaomane töötaja või töötajate kategooria, kuhu töötaja kuulub, vastab delegeeritud määruse (EL) 2021/923 artikli 6 lõikes 2 sätestatud tingimustele; ▼B c) töötaja või töötajate kategooria, kuhu töötaja kuulub, ametialase tegevuse mõju olulisuse kontrollimisel olulise allüksuse riskiprofiilile: ▼M1 i) kas järelevalve alla kuuluv krediidiasutus on nõuetekohaselt arvesse võtnud delegeeritud määruse (EL) 2021/923 artikli 6 lõike 2 punktis a või delegeeritud määruse (EL) 2021/923 artikli 6 lõike 2 punktis b sätestatud tingimust; ja ii) kas järelevalve alla kuuluv krediidiasutus on tõendanud, et asjaomane töötaja või töötajate kategooria, kuhu töötaja kuulub ja kelle suhtes delegeeritud määruse (EL) 2021/923 artikli 6 lõikes 3 osutatud eelneva heakskiidu taotlus on esitatud, ei mõjuta järelevalve alla kuuluva krediidiasutuse riskiprofiili direktiivi 2013/36/EL artikli 92 lõike 3 punktides a, b või c sätestatud töötajate kategooriate riskiprofiiliga võrreldaval määral; d) erandlike asjaolude olemasolu eelneva heakskiidu taotluste puhul töötajate kohta, kellele määratud töötasu kogusumma on 1 000 000 eurot või üle selle. Nendel juhtudel teatab EKP Euroopa Pangandusjärelevalvele esialgse hinnangu tulemustest enne otsuse tegemist.

2. EKP teeb otsuse kolme kuu jooksul alates tervikliku dokumentatsiooni saamisest.

▼M1 —————

▼B

Artikkel 10

Eelneva heakskiidu kestus

▼M1

1. EKP poolt delegeeritud määruse (EL) 2021/923 artikli 6 lõike 3 kohaselt antud eelnev heakskiit kehtib töötaja tulemusnäitajate suhtes majandusaastal, mis järgneb majandusaastale, mil EKP järelevalveotsuses hõlmatud heakskiidust järelevalve alla kuuluvale krediidiasutusele teatati.

▼B

2. Kui asjaomase töötaja kohta esitatakse esmakordne taotlus, antakse heakskiit töötaja tulemusnäitajatele majandusaastal, mil EKP järelevalveotsuses hõlmatud heakskiidust järelevalve alla kuuluvale krediidiasutusele teatati, ja samuti selle töötaja tulemusnäitajatele järgmisel majandusaastal. Käesolevat sätet kohaldatakse vaid teadetele, mis on esitatud pärast käesoleva otsuse jõustumist.

Artikkel 11

Üleminekusätted

1. Käesolevat otsust kohaldatakse delegeeritud määruse (EL) nr 604/2014 artikli 4 lõikes 4 sätestatud teadete ning artikli 4 lõikes 5 sätestatud eelneva heakskiidu taotluste suhtes, mis on esitatud pärast käesoleva otsuse jõustumist.

2. Erandkorras tuleb esitada teated delegeeritud määruse (EL) nr 604/2014 artikli 4 lõike 4 alusel või eelneva heakskiidu taotlused delegeeritud määruse (EL) nr 604/2014 artikli 4 lõike 5 alusel 2014. aasta andmete kohta 31. detsembriks 2015.

3. EKP poolt delegeeritud määruse (EL) nr 604/2014 artikli 4 lõike 5 alusel käesolevate üleminekusätete kohaselt antav nõusolek kehtib töötajate tulemusnäitajate suhtes majandusaastatel 2015 ja 2016.

Artikkel 12

Jõustumine

Käesolev otsus jõustub järgmisel päeval pärast selle avaldamist Euroopa Liidu Teatajas.